AKR’ยอมกลุ่มใหม่ถือโซล่าร์75%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

‘
โพสต์ทูเดย์ — AKR ถอยเปิดทางทุนใหม่ถือหุ้นเอกรัฐโซล่าร์ 75% แลกปลดหนี้เงินกู้ TMB 
นายวิวัฒน์ แสงเทียน กรรมการผู้จัดการ บริษัท เอกรัฐวิศวกรรม (AKR) เปิดเผยว่า ที่ประชุมคณะกรรมการบริษัทเมื่อวันที่ 24 ส.ค. มีมติอนุมัติในหลักการให้กลุ่มนักลงทุนเข้ามาถือหุ้นในบริษัท เอกรัฐโซล่าร์ ซึ่งเป็นบริษัทที่ AKR ถือหุ้นอยู่ 99.99%
กลุ่มนักลงทุนใหม่ที่จะเข้ามาซื้อหุ้นเอกรัฐโซล่าร์นั้นไม่ได้มีความสัมพันธ์หรือเกี่ยวโยงกับบริษัท นอกจากนี้กลุ่มนักลงทุนดังกล่าวต้องเจรจากับทางธนาคารทหารไทย (TMB) เพื่อขอซื้อหนี้ของบริษัท เอกรัฐโซล่าร์ คืนจากธนาคาร พร้อมแปลงหนี้แปลงหนี้เป็นทุน และชำระค่าหุ้นให้แก่บริษัทจำนวนหนึ่ง 
ขณะที่บริษัทจะนำเงินที่ได้รับรวมถึงหนี้สินกับบริษัท เอกรัฐโซล่าร์ แปลงเป็นเงินลงทุนในบริษัท เอกรัฐโซล่าร์ ซึ่งการร่วมทุนครั้งนี้จะทำให้ภาระหนี้สินระยะยาวลดลงและภาระค้ำประกันของบริษัทหมดไป 
สำหรับสัดส่วนการถือหุ้นหลังแปลงหนี้เป็นทุนนั้น กลุ่มนักลงทุนใหม่จะเข้ามาถือหุ้นในเอกรัฐโซล่าร์ในสัดส่วน 75% ขณะที่บริษัทจะลดสัดส่วนการถือหุ้นเหลือ 25% ของทุนจดทะเบียน 
ทั้งนี้ เมื่อปลายปี 2552 AKR ได้ถูกธนาคารทหารไทยฟ้องให้ชำระคืนหนี้เงินกู้ที่กู้มาลงทุนในเอกรัฐโซล่าร์วงเงิน 900 ล้านบาท ทั้งเงินต้นและดอกเบี้ย
ด้านราคาหุ้น AKR ปรับตัวลงแรง 8.87% หรือ 0.11 บาท ปิดที่ 1.13 บาท